SL
12.6.2023
Uradni list Evropske unije
C 205/31
Tožba, vložena 29. marca 2023 – Evropska komisija/Republika Bolgarija (Zadeva C-206/23) (2023/C 205/35) Jezik postopka: bolgarščina Stranki Tožeča stranka: Evropska komisija (B. De Meester, E. Ruseva, zastopnica)
Tožena stranka: Republika Bolgarija
Predlogi tožeče stranke Tožeča stranka Sodišču predlaga, naj:
(1) ugotovi, da Republika Bolgarija s tem, ko ni sprejela vseh zakonov in drugih predpisov, potrebnih za uskladitev z Direktivo (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov (1), oziroma tega ni sporočila Komisiji, ni izpolnila obveznosti iz člena 36 te direktive.
(2) Republiki Bolgariji naloži, da Komisiji plača pavšalni znesek, ki ustreza višjemu od naslednjih prispevkov: a) dnevnemu znesku v višini 1 800 EUR, pomnoženemu s številom dni med dnevom, ki sledi izteku roka za prenos, določenega v Direktivi, in dnevom, na katerega bo izdana sodba v obravnavani zadevi; b) minimalnemu pavšalnemu znesku v višini 504 000 EUR.
(3) v primeru, da bi pod točko 1 ugotovljena neizpolnitev obveznosti do izdaje sodbe v tem postopku še naprej obstajala, Republiki Bolgariji naloži, da Komisiji plača periodično denarno kazen v višini 9 720 EUR za vsak dan od izdaje sodbe v tej zadevi, do izpolnitve obveznosti iz Direktive s strani Republike Bolgarije; in
(4) Republiki Bolgariji naloži plačilo stroškov.
Tožbeni razlogi in bistvene trditve Direktiva (EU) 2018/2001 Evropskega parlamenta in Sveta z dne 11. decembra 2018 o spodbujanju uporabe energije iz obnovljivih virov pomeni pravni okvir za spodbujanje energije iz obnovljivih virov v sektorju elektrike, toplote in hlajenja ter prometnem sektorju Evropske unije.
Direktiva določa cilj, ki je za Evropsko unijo zavezujoč, da bo do leta 2030 vsaj 32 % energije proizvedene iz obnovljivih virov.
V Direktivi so določeni ukrepi, ki zagotavljajo, da je podpora za energijo iz obnovljivih virov gospodarsko učinkovita, in tudi, da se poenostavijo upravni postopki za projekte na področju energije iz obnovljivih virov.
Slednja olajša tudi udeležbo državljanov pri energetskem prehodu ter nudi možnost za porabo lastne elektrike iz obnovljivih virov in ustanovitev skupnosti za obnovljivo energijo.
Poleg tega so v Direktivi določeni konkretni cilji za povečanje deleža obnovljivih virov energije v sektorju toplote in hlajenja do leta 2030, kjer viri obnovljive energije napredujejo počasneje, kot pa sektor elektrike.
Z Direktivo se okrepijo tudi merila za zagotavljanje trajnosti bioenergije.
Komisija naj bi 23. julija 2021 Republiki Bolgariji poslala uradni opomin, s katerim je slednjo spomnila na to, da se je rok za prenos iztekel, in da Komisiji še vedno niso bili sporočeni ukrepi za njeno celovito izvajanje.
Komisija naj bi Republiki Bolgariji 2. decembra 2021 posredovala obrazloženo mnenje, v skladu s členom 258 Pogodbe o delovanje Evropske unije.
Kljub temu še vedno niso bili sprejeti ukrepi za prenos Direktive, v vsakem primeru pa še niso bili posredovani Komisiji.
(1)
UL 2018, L 328, str.
82.